**Limba română de lemn**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Limba română de lemn

...

În țara condusă nedemn

Poporul este tăcut și umil,

Ascultând doar limba de lemn

A impostorului, viclean, imbecil,

...

Impostorul, imbecil și viclean

Pe drapel se jură solemn,

Că va fi un bun cetățean,

Dar minte cu limbă de lemn!

...

Asta este tot ce avem

În țara condusă nedemn,

O limbă goală de lemn,

Al țării noastre blestem!

...

Românii, adormiți și docili,

Poporul ce trăiește nedemn,

S-a-nvățat cu acești imbecili

Vorbitori ai limbii de lemn!

...

Românul învață de mic,

Încă din anii de școală,

Limba lemnoasă și goală

Ce vorbită spune nimic!

...

Iar țara-i condusă nedemn,

De trădători, tâlhari și mișei

Ce se înțeleg între ei,

În limba română de lemn!